fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi fi fi fi fi fi fi en ru fi fi fi fi fi fi fi hu fi fi fi hbs_lat fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi hbs_lat fi en en en fi en en en fi en en en en fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Kestävä valmistus ja autonominen tuotanto | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Kestävä valmistus ja autonominen tuotanto
Pandemiat, kyberuhat ja geopoliittiset konfliktit ovat muistuttaneet organisaatioita tuotantoketjujen turvallisuuden tärkeydestä. Ilmastonmuutoksen vastainen kamppailu on korostanut kestävän valmistuksen merkitystä entisestään. Aikana, jolloin osaavaa työvoimaa on vaikea löytää, autonomisten tuotantoprosessien kehittäminen tukee niin omavaraisuutta kuin kestävyyttäkin.
Sopeutumiskyky yllättäviin toimintaympäristön muutoksiin, kuten pandemioihin tai geopoliittisiin konflikteihin
Tehokkaampi tuotanto ja tyytyväisemmät työntekijät
Konkreettinen askel kohti vihreämpää toimintamallia
Näin me voimme auttaa
Lataa whitepaperimme ja tutustu visioomme kestävästä valmistuksesta ja lue askeleista sitä kohti.
Yhteiskunnan muutokset ja työn trendit asettavat valmistukselle haasteita
Valmistavan teollisuuden pitää vastata useisiin haasteisiin lähitulevaisuudessa:
Kestävyys: Ilmastonmuutoksen vastainen työ vaatii valmistavalta teollisuudelta nopeita toimia. Tuotannon vihreä siirtymä edellyttää huomattavia parannuksia tehokkuuteen ja materiaalien hyödyntämiseen.
Turvallinen jakelu: COVID-19-pandemia osoitti, että teollisuuden hyödyntämä globaali jakeluketju ei olekaan niin vakaa kuin on kuviteltu. Myös geopoliittiset konfliktit ja kyberhyökkäykset uhkaavat komponenttien saatavuutta. Nyt on tarvetta entistä joustavammille tuotantoprosesseille.
Työvoimapula: Manuaalinen tehdastyö ei enää houkuta tekijöitä. Tehdastyöstä pitääkin tehdä houkuttelevampaa, joustavampaa ja skaalautuvampaa.
Autonominen tuotanto tukee kestävää valmistusta ja resilienssiä
Organisaatiosi voi hyötyä suuresti ottamalla kumppanikseen autonomisen tuotannon edelläkävijän. Holistinen ote tuotannon kehittämiseen luo kilpailuetua niin valmistajana kuin työnantajanakin.
Strategista näkemystä tiekartan avulla
Kumppanina VTT auttaa sinua tekemään oikeita strategisia päätöksiä pitkällä aikavälillä. Tulevaisuutta ei voi kukaan varmasti ennustaa, mutta organisaatioiden on kyettävä reagoimaan kestävän valmistuksen ja autonomisen tuotannon muutoksiin ja trendeihin. Ensin luommekin yhdessä realistisen pitkän tähtäimen vision toimialallesi ja sitten hahmotamme tarvittavat askeleet sitä kohti. Selkeä tiekartta valmistaa organisaatiosi kohtaamaan erilaiset tulevaisuudennäkymät.
Tuotantoprosessien automatisointi kasvattaa tuotannon kapasiteettia ja tekee siitä samalla kustannustehokkaampaa ja joustavampaa. Relevantti data koko arvoverkostosta mahdollistaa uusien, autonomista tuotantoa tukevien tuotantotapojen suunnittelun.
Autonominen tuotanto antaa työntekijöille mahdollisuuden keskittyä luoviin, palkitseviin tehtäviin ja toiminnan kehittämiseen. Toistuvien manuaalisten tehtävien siirto koneille tekee toiminnastasi sekä turvallisempaa että myös entistä houkuttelevampaa potentiaalisten työntekijöiden silmissä. Kun työn sisältö muuttuu manuaalisista töistä luovempiin ja etänä hoidettaviin tehtäviin, saavat työntekijät enemmän vapautta ja joustavuutta.
Autonominen tuotanto vähentää organisaatiosi ympäristöjalanjälkeä koko arvoketjun osalta. Joustavampi tuotanto mahdollistaa aiempaa ympäristöystävällisempien tuotteiden valmistuksen. Tuotannon ympäristökuormaa voidaan minimoida päästöjen tarkemman seurannan avulla.
Operatiivisen tehokkuuden, energian, raaka-aineiden ja logistiikan optimointi vähentää materiaalihävikkiä ja tuotannosta syntyvän jätteen määrää. Tuotantolaitosten mukauttamisen ansiosta niissä voidaan ottaa käyttöön kestävämpiä materiaaleja ja hyödyntää laitteita sekä varaosia pidempään.
Resilienssin ansiosta organisaatiot pystyvät kehittymään jatkuvasti ja sopeutumaan muuttuviin tarpeisiin ja toimintaympäristöihin. Kauppasodan tai pandemian kaltaisen kriisin kohdalla tuotantolinjojen, tehtaiden ja toimitusketjujen teknologinen autonomia auttaa organisoimaan tuotannon kriittisten resurssien saatavuuden mukaisesti.
Samojen tuotantotilojen ja laitteiston hyödyntäminen monien eri tuotteiden valmistuksessa mahdollistaa nopeamman reagoinnin markkinoiden heiluntaan ja kasvattaa näin organisaatiosi taloudellista resilienssiä. Markkinahäiriöt voivat jopa synnyttää uusia, aiempaa kestävämpiä tuotteita. Sosiaalinen resilienssi puolestaan tekee organisaatiostasi oppivan, muuntautumiskykyisen ja ihmisten yksilöllisiä taitoja viisaasti hyödyntävän.
Millaisten haasteiden kanssa voimme auttaa?
Me VTT:llä ymmärrämme, että jokainen projekti on ainutlaatuinen. Tämän vuoksi kaikki kestävän valmistuksen ja autonomisen tuotannon palvelumme ovat aina räätälöitävissä tarpeidesi mukaisesti. Perinteisten tuotannon automaation palveluiden sijasta tarjoamme kokonaisvaltaisia ratkaisuja tilanteisiin, joissa tarvitaan ennakkoluulotonta ja uutta ajattelua.
Mietitkö vielä, millaisten ongelmien kanssa voimme auttaa sinua? Kokosimme alle muutamia konkreettisia esimerkkiongelmia, joiden ratkomisessa asiantuntijamme voivat olla avuksi.
Miten voimme tehdä tuotantoprosesseista entistä kestävämpiä ja tehokkaampia?
Miten voimme robotisoida tai automatisoida prosessin, joka on ollut tähän asti mahdoton automatisoida nykyisillä kaupallisilla ratkaisuilla
Miten voimme kasvattaa tuotantotyöntekijöiden viihtyvyyttä ja tehokkuutta mahdollistamalla etätyön myös heille?
Miten voimme hyödyntää robotiikkaa ja muita digitaalisia ratkaisuja organisaation sisäisen logistiikan optimoinnissa?
Miten luomme parhaat yhteistyön edellytykset ihmisten, robottien ja tekoälyn välille?
Millaisia työnkuvia ja osaamisia tarvitsemme tulevaisuudessa?
Onko suunnitelmamme tuotannon automatisoinnista kokonaisvaltainen? Voisimmeko lainata oppeja muilta teollisuuden aloilta?
Miksi VTT kestävän valmistuksen ja autonomisen tuotannon kumppaniksi?
Pitkäaikaisen vaikutuksen luominen kestävän valmistuksen ja autonomisen tuotannon projektien avulla vaatii paljon erilaisia kyvykkyyksiä. VTT:lla on sekä kokemusta että asiantuntemusta suunnitella ja implementoida projekteja, jotka luovat aitoa kasvua.
Luomme synergiaa mm. seuraavien kompetenssien avulla:
Tuotanto, toimitus ja arvoketju
Ihmisten muuttuva rooli valmistuksessa
Teknologisen kehityksen vaikutus liiketoimintaan
Projektimme optimoivat koko tuotanto-operaation. Datan avulla kuka tahansa pystyy optimoimaan prosessin osia vaikuttamatta suuremmin toiminnan kokonaiskuvaan. Todellinen muutos vaatii kuitenkin poikkitieteellistä tiimiä, jossa on asiantuntijoita ja ymmärrystä kaikilta relevanteilta aloilta.
Yhteistyömme lähtökohta muodostuu sinun tarpeidesi pohjalta. Voimme aloittaa kartoittamalla strategisia tarpeitasi tai kiihdyttämällä TKI-portfoliosi olemassa olevan hankkeen kehitystä.
Mahdollisuuksien tunnistaminen: Strategisten, prosessispesifien tai operatiivisten aiheiden systemaattinen tunnistaminen tutkimus-, kehitys- ja innovaatiotoimintaa varten.
Mahdollisuuksien validointi: Valittujen aihepiirien tehokas validointi, tarpeiden määrittely, vaikutusanalyysi ja kehityssuunnitelmien laadinta.
TKI-toiminta: Ratkaisujen kehittäminen ja pilotointi. Tämä sisältää VTT:n monitieteisen osaamisen ja mahdollisesti myös kumppanuusverkostomme hyödyntämistä.
Karoliina Salminen has lead VTT’s vision work towards autonomous manufacturing. She’s responsible for the smart manufacturing framework at VTT, which means she is continuously working with several companies and other stakeholders to build together a sustainable industry through increased automation and digitalization. She’s especially interested in human-centric manufacturing with enabling technologies and new work roles.
View profile in Cris portal
Research manager, Cognitive Production Industry
Dr. Heli Helaakoski is a research manager of Cognitive Production Industry at VTT. Her research interests are focused on autonomous systems, digitalisation, IoT, artificial intelligence in the field of technology, especially in manufacturing industry. Her focus lies particularly in the application of advanced ICT technologies in various industrial environments.
View profile in Cris portal
Dr Riikka Virkkunen is Professor of Practice at VTT with passion for industrial renewal and digitalization. At VTT, she has led VTT’s strategic topic Industrial Renewal with the focus on business disruption in manufacturing industries and renewal of production. She boosts European collaboration in the manufacturing sector and is currently the Co-chair of the Made In Europe Partnership.
View profile in Cris portal
Lue julkaisumme: Smooth and Resilient Human–Machine Teamwork as an Industry 5.0 Design Challenge
Virtuaalinen ja lisätty todellisuus
Virtuaalinen ja lisätty todellisuus avaavat käyttäjälle monipuolisen käyttöliittymän monimutkaiseen maailmaan. VTT tutkii esimerkiksi miten VR ja AR voivat tukea turvallisuutta ja suunnittelua konepaja- tai rakennusteollisuudessa.
Teollinen 3D-tulostus antaa yrityksille mahdollisuuden valmistaa kevyitä, toiminnallisia komponentteja paikallisesti. Näin voidaan vähentää sekä logistiikka- ja varastointikustannuksia että päästöjä. VTT tarjoaa metallitulostuksen tutkimuspalveluja teollisuusyrityksille ja kehittää 3D-tulostukseen soveltuvia biomateriaaleja.
Paikoissa, jotka ovat ihmisille vaarallisia tai saavuttamattomia, kone voi tehdä työn, ja ihminen ohjata sitä etänä. VTT kehittää etäoperoinnin ratkaisuja, joita voidaan hyödyntää kirurgiasta kaivoksiin ja maanviljelystä avaruustutkimuksiin.
Turvallisuuskulttuurin arviointi ja kehittäminen
Turvallisuuskulttuurin arviointi mahdollistaa organisaation turvallisuuskäytäntöjen jatkuvan parantamisen kansainvälisten standardien mukaisesti.
Cost-effective testing and design through mixed reality
Co-creation space for designing user-friendly solutions
Haluaisitko keskustella palvelustamme? Jätä yhteystietosi ja lyhyt viesti ja olemme sinuun yhteydessä mahdollisimman pian!
Asiakkaat odottavat tuotteilta räätälöintiä, nopeutta, laatua ja edullista hintaa. Samaan aikaan kaiken tuotannon ja logistiikan tulee olla mahdollisimman ympäristöystävällistä. Jotta kaikkea tätä voidaan tehdä kannattavasti, tarvitaan useiden toimijoiden yhteistyötä, uutta palveluliiketoimintaa ja kehittyneiden teknologioiden hyödyntämistä läpi arvoketjun.
Lisää aiheeseen liittyvää sisältöä
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022